Robert Kovač

Robert Kovač, nado en Berlín (Alemaña) o 6 de abril de 1974, é un exfutbolista croata. Xogaba de defensa central, sendo considerado como un dos mellores na súa posición na súa época.

 Traxectoria 
Fillo de pais bosníaco-croatas, Kovač iniciouse no Rapid Wedding. Tras pasar polo Hertha Zehlendorf (1994-95), fichou polo 1. FC Nürnberg (1995-96), club co que debutou na Fußball-Bundesliga. En 1996 marcha cara ao Bayer Leverkusen. Tras un excelente rendemento o Bayern Múnic faise cos seus servizos no ano 2001. Case dende o comezo farase cun posto no once titular do club bávaro, facendo unha gran contribución aos triunfos do Bayern tanto na liga coma na copa de Alemaña.

Dotado dun gran poderío físico a pesar da súa relativamente baixa estatura para a demarcación que ocupaba, tamén tiña unha magnífica colocación e unha boa técnica.

 Selección 
Nado en Berlin, coma o seu irmán máis vello, Niko. Formaron parte dunha serie de xogadores da selección croata cun lugar de nacemento distinto ó país que representan.

Participou nos mundiais de Corea e o Xapón do 2002 e Alemaña no 2006. Tamén estivo nas Eurocopas do 2004 e 2008.

Tanto con Croacia coma co Bayer Leverkusen e Bayern Múnic foi compañeiro de equipo do seu irmán máis vello,Niko.

 Véxase tamén 
 Ligazóns externas 
 Datos en JadranSport.org (Inglés)
 Leverkusen(Inglés)

Categoría:Futbolistas de Croacia
Categoría:Futbolistas de Iugoslavia
Categoría:Defensas de fútbol
Categoría:Xogadores do Hertha Zehlendorf
Categoría:Xogadores do 1. FC Nürnberg
Categoría:Xogadores do Bayer Leverkusen
Categoría:Xogadores do FC Bayern München
Categoría:Xogadores do Juventus FC
Categoría:Xogadores do Borussia Dortmund
Categoría:Xogadores do NK Dinamo Zagreb
Categoría:Xogadores da selección de fútbol de Croacia
Categoría:Nados en Berlín
Categoría:Nados en 1974